На основу члана 20. Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) и члана 15, 61 и 63. Пословника Градског већа града Врања („Службени гласник града Врања“, број:20/2016), Градско веће града Врања, на седници одржаној дана 29.01.2020. године, разматрало је предлоге за чланство за Комисију за оцену пројеката за производњу медијских садржаја из области јавног информисања и донело:

**Р Е Ш Е Њ Е**

**о именовању Комисије за оцену пројеката**

**по расписаном конкурсу за производњу медијских садржаја из области јавног информисања**

**Члан 1.**

Именују се чланови Комисије за оцену пројеката по расписаном конкурсу за суфинансирање пројеката из буџета града Врања за производњу медијских из области јавног информисања у 2020. години, у саставу:

1.**Виолета Јованов Пештанац,** новинар, представник Друштва новинара Војводине,

2.**Ђорђе Ковачевић**, новинар, представник Савеза удружења „Асоцијација радио-телевизија Србије“ и

3.**Владан Стефановић**, менаџер из Суботице, медијски стручњак.

**Члан 2.**

Комисија на првој седници бира председника Комисије, који координира радом Комисије и води седнице.

Члановима Комисије припада право на новчану надокнаду за рад у Комисији, у појединачном износу од 10.000,00 динара и право на накнаду путних трошкова.

Између Града Врања и чланова Комисије биће закључен уговор којим ће се регулисати међусобна права и обавезе.

**Члан 3.**

Задатак Комисије је да изврши оцену пројеката у оквиру конкурса за суфинансирање пројеката за производњу медијских садржаја из области јавног информисањаиз буџета града Врања у 2020. години.

Оцењивање пројеката врши сваки члан Комисије независно, за сваки пројекат и по сваком од критеријума.

**Члан 4.**

Стручне и административно - техничке послове за потребе Комисије, обављаће Вида Стојановић, самостални саветник за културу.

**Члан 5.**

Решење ступа на снагу даном доношења.

 Решење објавити у „Службеном гласнику града Врања“ и на званичној интернет страници града Врања, [www.vranje.org.rs](http://www.vranje.org.rs/).

**Образложење**

 Сходно одредбама Закона о јавном информисању (Сл.гласник РС", бр. **83/2014, 58/2015 и 12/2016 – аутентично тумачење**), Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) Градско веће града Врања расписало је јавни позив за суфинансирање пројеката производње медијских садржаја из области јавног информисања. Текстом огласа упућен је позив свим новинарским и медијским удружењима, да предложе чланове конкурсне комисије, као и медијским стручњацима заинтересованим за учешће у раду Комисије, да писаним путем предложе своје чланство у Комисији.

У остављеном року, предлог за чланство у Комисији доставили су:

-Удружење менаџера у култури и медијима Србије предложило је за свог кандидата за члана комисије Јована Буковале, председник УМКМС;

- Сандра Савић, из Крушевца;

-Владан Стефановић, менаџер из Суботице, медијски стручњак;

- Удружење новинара и медијских радника „Journalistic plan“ предложило је за свог кандидата за члана комисије Зорану Максимовића, новинара;

- Друштва новинара Војводине предложило је за свог кандидата за члана комисијеВиолету Јованов Пештанац,новинара;

- Савеза удружења „Асоцијација радио-телевизија Србије“ предложило је за свог кандидата за члана комисијеЂорђа Ковачевића, новинара;

- Удружење радио станица РАБ Србија предложило је за свог кандидата за члана комисије Велибора Тодорова, члана овог удружења;

- Независно удружење новинара Србије и Независно друштво новинара Војводине предложили су за свог кандидата за члана комисије Наду Будимовић, новинара;

- Удружење новинара Србије предложило је за свог кандидата за члана комисије Милорада Додеровића, новинара;

АНЕМ и Локал Прес предложили су за свог кандидата за члана комисије Дејана Миладиновића, директора и власника Издавачко графичког центра Албос;

Градско веће разматрало је појединачно сваку пријаву, а узимајући у обзир биографије предложених чланова, као и одредбе Правилника о суфинансирању пројеката за остваривање јавног интереса у области јавног информисања („Службени гласник града Врања“, број: 5/2017) донело је Решење о избору Виолете Јованов Пештанац, новинара, испред Друштва новинара Војводине, Ђорђа Ковачевића, новинара, испред Савеза удружења „Асоцијација радио-телевизија Србије“ и Владана Стефановић, менаџера из Суботице, медијског стручњака.

 Именована лица испуњавају прописане услове, не обављају јавну функцију, нису у сукобу интереса, те су се на основу тога стекли услови за њихово именовање

Имајући у виду напред наведено, Градско веће града Врања донело је решење као у диспозитиву.

**ПОУКА О ПРАВНОМ ЛЕКУ**: Ово решење је коначно и против њега се не може изјавити жалба, већ се може покренути управни спор у року од 30 дана од дана пријема решења.

**ГРАДСКО ВЕЋЕ ГРАДА ВРАЊА,**

**дана: 29.01.2020. године, број: 06-20/1 /2020-04**

 **ПРЕДСЕДНИК**

 **ГРАДСКОГ ВЕЋА,**

 **др Слободан Миленковић**